Schon in karolingischer Zeit entstengan auf da Burg Suizboch easchte Steingebaide und Steinbefestigungen, drunta de Burgkirche (um 800), de no heit in groaße Teilen im Baubesteht des sog. Kapellenbaus im Oberen Schloß erhoitn is, und a guat 22 m langer Steinsaal. Nem da Burgkirche san unta a zwoaten (Memorial-)Kira gemauerte Sarkophaggräber des 9. und 10. Joarhundert entdeckt. Des ejdeste Grab vom 9. Joarhundert barg de Überreste vo am üba 70jährigen Herrn, bei dems si um den 865 verstorbenen (Nordgau-) Grafn Ernst handeln kunnt. Der war a da einflussreichsten bayerischen Adligen unta Ludwig dem Deitschen. Im 10. Joarhundert war de Burg woi Hauptsitz und z. T. Bestattungsplatz da Grafn von Schweinfurtde aba eascht ab 1033 noch Schweinfurt benannt wern und bis uma 1003 offensichtlich in Suizboch an wichtigen Bezugspunkt fia ihr entstehendes Familienbewusstsein ham. Wohl noch da sog. Schweinfurter Fehde vom August 1003 is de Suizbocher Burg dera Familie duach Kine Heinrich II. entfremdet und kimmt an de Grafn vo Suizboch, de da bis ins Joar 1188 eanane Stammburg ham. De archäologisch erfasste Bebaung fia des 11. und 12. Joarhundert belegt emfois höchste Wohnkultur und Wohnkomfort, u. a. duach aufwändige Heizanlagen innahoib vo weiterne Steinbauten. De Suizbocher Grafn ghern zu de bedeitendsten Familien vom salischen und friahstaufischen Reiches. Graf Berengar II. vo Suizboch war maßgeblich am Sturz Kaiser Heinrichs IV. und da Einsetzung vo sei Bua Heinrich V. beteiligt. Er war a da wichtigsten Berater Heinrichs V. Sei Kinda heirateten in höchste Kreise ein: Gertrud vo Suizboch is ois Gemahlin Kine Konrads III. deitsche Kenigin, Luitgart vo Suizboch war Herzogin vo Niederlothringen, Gebhard II. vo Suizboch war mit der bayerischen Herzogstochter Mathilde verheiratet und Bertha vo Suizboch is ois Gemahlin Manuel I. Komnenos Kaiserin vo Ostrom (Byzantinisches Reich). Nochm Aussterben da Suizbocher Grafn 1188 glangan Burg und Stod üba de weibliche Linie an de Grafn vo Hirschberg-Grögling und am End 1305 an de Wittelsbacher Herzöge. 